Ибраһимов Баязит Ғәбиҙулла улы

Ибраһимов Баязит Ғәбиҙулла улы  (2 февраль 1949 йыл) — ауыл хужалығы һәм муниципаль органдар хеҙмәткәре. 2000—2001 йылдарҙа Салауат районы хакимиәте башлығы.

 Тормош һәм хеҙмәт юлы 
Баязит Ғәбиҙулла улы Ибраһимов 1949 йылдың 2 февралендә«Бәйләнештә» селтәре БАССР-ҙың Салауат районы Ҡалмаҡол ауыл советы Яңы Сүрәкәй ауылында тыуған. Сүрәкәй ауылында башланғыс белем алған, Ҡалмаҡол, Малаяҙ урта мәктәптәрендә уҡыған.

Муниципаль хеҙмәт ветераны. Хеҙмәт юлын ябай эшсе булып башлай. Тырышлығы һәм ныҡышмалылығы, уҡырға һәм яңылыҡҡа тиҙ өйрәнеү һәләте уны етәксе вазифаларға алып килә. Хеҙмәт юлын 1968 йылда Көньяҡ Урал тимер юлында электромонтёр булып башлай.

1972—1974 йылдарҙа Совет Армияһында хеҙмәт итә.

Башҡортостан ауыл хужалығы институтын (хәҙерге Башҡорт дәүләт аграр университеты) тамамлай.

Армиянан ҡайтҡас, тәүге эш урынына килә.
1975 йылда Көньяҡ Урал тимер юлы подстанцияһы начальнигы итеп тәғәйенләнә.

1977—1983-се йылдар — Ҡалмаҡол ауыл советы рәйесе.

1983—1987 йылдар — Ишембай һәм Яхъя ауылдарын берләштергән «Восток» колхозы рәйесе.
1987 йылда — Яңы Өфө нефть эшкәртеү заводында ауыл хужалығы буйынса директор урынбаҫары.
1991—1995 йылдарҙа — Салауат районы «Заря» колхозы рәйесе, «Нуғай» крәҫтиән хужалығы башлығы.

1999-се йылдан — Мөрсәлим ит комбинатының тышҡы идарасыһы.

2000—2001 йылдар — Башҡортостан Республикаһы Салауат район хакимиәте башлығыЗемля салаватская, земля батыра./ Автор-составитель: Сабирьянова С. Г. — Уфа: АН РБ, Гилем, 2010. — 285—286 с..

2004—2008 йылдар — Мөрсәлим ҡасаба советы башлығы.

Салауат район Советы депутаты итеп һайлана. Етәкселек иткән йылдарында ул Мөрсәлим һәм Яңы Сүрәкәй ауылдарында газ, һыу үткәреүҙе, ауыл юлдарына асфальт һалыуҙы юллай һәм эште ойоштора.

Шулай уҡ Мөрсәлим урта мәктәбенә һәм Мөрсәлим участка дауаханаһына төкәтмә төҙөтөү ҙә, уларға капиталь ремонт та уның юллауҙары арҡаһында тормошҡа ашырылаИбрагимов Баязит Габидуллович.

 Эшҡыуарлыҡ хеҙмәте 
Ибраһимов Баязит Ғәбиҙулла улы 2004 йылдың 23 апреленән 2008 йылдың 14 февраленә тиклем эшләп килгән «„Земфира“ ауыл хужалығы предприятиеһы» яуаплылығы сикләнгән йәмғиәтен етәкләй. Компанияның төп эшмәкәрлек төрө игенселек булаИбрагимов Баязит Габидуллович.

 Шулай уҡ ҡарағыҙ 
 Камаева Рәфиҙә Ғилметдин ҡыҙы
 Ишморатова Рауза Ғарифйән ҡыҙы

 Иҫкәрмәләр 

 Әҙәбиәт 
 Земля салаватская, земля батыра./ Автор-составитель: Сабирьянова С. Г. — Уфа: АН РБ, Гилем, 2010. — 285—286 с.

 Һылтанмалар 
 Ибрагимов Баязит Габидуллович
 ООО"СП ЗЕМФИРА"
 «Бәйләнештә» селтәре

Категория:Алфавит буйынса шәхестәр
Категория:Салауат районында тыуғандар
Категория:Шәхестәр:Салауат районы
Категория:Салауат районы етәкселәре
Категория:Салауат районы